
BAKKELY
Luthersk Missions Plejehjem
Bakkevej 2, 6920 Videbæk, 97 17 21 00
[image: ]
Vil du være med på holdet på Bakkely?
Vil du være en del af et team med fokus på kærlig og faglig pleje af Bakkelys beboere? Så har vi stillingen til dig!
Plejehjemmet Bakkely er i en spændende udvikling med mange nye tiltag, og vi vil elske at få dig med på holdet. Et af de flere nye tiltag er brugen af velfærdsteknologi i plejen.
Bakkely har også et forbedringsteam med fokus på patientsikkerhed. Forbedringsteamet er uddannet af Dansk Selskab for Patientsikkerhed. Vi vægter din faglighed højt og har løbende opkvalificering af vores medarbejdere. Det vil selvfølgelig også komme dig til gode.
En arbejdsplads med plads til dig
På Bakkely er vi meget optagede af at være en fleksibel arbejdsplads, der tager hensyn til både familie- og privatliv.
Som ny medarbejder vil du hurtigt føle dig tilpas på Bakkely. Vi lægger vægt på, at du kommer godt fra start og får spændende opgaver og ansvar, der passer til dit faglige niveau. Du bliver en del af en åben og dialogorienteret medarbejderkultur med fokus på samarbejde og kollegial støtte – også når arbejdsdagen bliver svær.
Vi tror på, at vi er én organisme, hvor alle har en vigtig rolle at spille i hjælpen til vores skønne beboere. Hos os bidrager vi hver især med vores faglighed, erfaring og engagement, og sammen skaber vi en god hverdag for beboerne.
Vi ønsker at skabe et hjem
På Plejehjemmet Bakkely arbejder vi ud fra principperne for demensvenlig indretning. Vi ønsker at fremhæve HJEM frem for institution og skabe rammer, hvor beboerne kan føle sig trygge og hjemme.
Vi arbejder også ud fra et kristent livs- og menneskesyn. Derfor er det vigtigt for os, at du i din ansøgning forholder dig til vores faglige tilgange og værdier.
Du kan læse mere om os på Plejehjemmet Bakkelys hjemmeside og følge vores hverdag på Facebook.
Bakkely ligger ca. 20 minutters kørsel fra Herning eller Skjern og kun 15 minutters gang fra rutebilstationen i Videbæk.

Vi forventer, at du:
· Er faglig uddannet social- og sundhedshjælper, og har du efteruddannelse inden for psykiatri eller pædagogik, er det blot et plus.
· Er du nyuddannet social- og sundhedshjælper, kommer du selvfølgelig også i betragtning.
· Er kendt med journalisering i div. it-systemer og har skriftlige færdigheder med et godt overblik over div. indsatser.
· Er god til medmenneskelig kontakt og ser mennesker som ligeværdige.
· Har en tydelig kommunikation og personlighed, der kan bevare roen og overblikket i pressede situationer.
· Er selvstændig og handlekraftig, eller også ønsker du som nyuddannet at lære disse discipliner af ældre kollegaer.
· Har mod til at være ærlig og respektfuld i det kollegiale samarbejde, fordi dine kollegaer og holdet på Bakkely er vigtig for dig.

Yderlige oplysninger fås hos leder Kaj Kristensen på tlf. 20343856 eller gruppeleder Margit Tang Mogensen på tlf. 25519903. Ansøgninger sendes elektronisk.
· Stillingen vi tilbyder til dig er en fast stilling på 30 timer pr. uge i dag, aften- og weekevagt. Til stillingen kan påregnes ekstratimer ved afløsning i forbindelse med ferie og sygdom. 
· Løn og ansættelsesvilkår sker efter Overenskomst mellem FOA og KL.
· Ansøgningsfrist: Torsdag d. 24. september 2026
· Ansættelsessamtaler afholdes løbende
Vi glæder os til at høre fra dig!

